**Tudnivalók a Pécsi Egyházmegyében 2023-ban induló**

**akolitus képzésről**

**A Pécsi Egyházmegye püspöke, Felföldi László nagy szeretettel várja azon *férfiak* jelentkezését, akik akolitusként szeretnének egyházközségükben aktív közösségi és liturgikus szolgálatot végezni.**

Az akolitusok feladatairól a II. vatikáni zsinat rendelkezett. Ezek a közösségépítés, igeliturgia vezetése, áldoztatás és temetés. Az akolitus a konkrét feladatokat a plébánosa útmutatásai alapján végzi.

A jelölt a szolgálatra *avatás* útján lép, melyet szombati napokon megtartott képzés előz meg. A képzés pontos időtartamát és helyszínét a jelentkezők számának és térbeli eloszlásának függvényében határozza meg a Pécsi Egyházmegye.

A képzés időtartama két év. A kurzus első része hétalkalmas online-képzés *közösségszervezés* tárgyban. A kurzus második része alapképzés *biblikum, teológia, szentségtan*, illetve *liturgika* tárgyakban, jelenléti oktatás keretében. A kurzus mindkét részét sikeresen elvégzők számára az **első képzési év lektorrá avatással, a második év akolitussá avatással zárul**.

Az akolitus képzés ingyenes. A Pécsi Egyházmegye – igény esetén – a képzési alkalmakra utazási költségtérítést biztosít.

**Jelentkezési feltételek:**

- büntetlen előélet

- betöltött 30. életév

- kitöltött jelentkezési lap

- a beavató szentségek felvételének igazolása (keresztlevél)

- plébánosi ajánlás

Jelentkezni a szükséges dokumentumok *(jelentkezési lap, keresztlevél, plébánosi ajánlás*) becsatolásával lehet postai úton (Egyházmegyei Hivatal, 7621 Pécs, Dóm tér 2.) vagy elektronikusan (pemrendezveny@pecs.egyhazmegye.hu).

A jelentkezési lap online letölthető: pecsiegyhazmegye.hu.

**Jelentkezési határidő: 2023. március 17.**

Pécs, 2023. január 31.

**Pécsi Egyházmegye**